முழுமையாக விழுங்கும் முறை உணவூட்டம்

முழுமையாக விழுங்கும் முறை உணவூட்டம் (கிரேக்கம்: ஹோலோ-முழு; சைகோஸ்-விலங்குகள்) என்பது பிறசார்பு முறை உணவூட்டம் ஆகும். இம்முறையில் திரவங்கள் அல்லது திட உணவு துகள்கள் (உட்கொள்ளல்) உடலினுள்  எடுத்துக்கொள்ளப்படுகின்றன.அமீபா போன்ற புரோட்டோசோவா உயிரிகள், மற்றும் மனிதர்கள் போன்ற பெரும்பாலான உயிருள்ள விலங்குகள், இந்த வகையான உணவூட்டத்தை வெளிப்படுத்துகின்றன.

முழுமையாக விழுங்கும் முறை உணவூட்ட முறையில் விலங்குகள் ,உயிரினங்களை அல்லது உயிரினங்களின் பகுதிப் பொருள்களாகிய  இரத்தம் மற்றும் அழுகிய கரிமப்பொருளை  உட்கொள்வதின் மூலம், ஆற்றல் மற்றும் கரிம கட்டுமானத் தொகுப்புகள்பெறுகின்றன.. இது தாவரங்களின்  ஹோலோபைடிக் உணவூட்ட  முறையிலிருந்து வேறுபடுகிறது, இதில் ஆற்றல் மற்றும் கரிம கட்டுமானத் தொகுதிகள் ஒளிச்சேர்க்கை அல்லது வேதிச்சேர்க்கை மூலம் பெறப்படுகின்றன, மேலும் சாறுண்ணி வகை உணவூட்டத்தில், செரிமான நொதிகள் வெளிப்புறமாக வெளியிடப்படுவதால் உருவாகும் மோனோமெர்ஸ் (சிறிய கரிம மூலக்கூறுகள்) சூழலில் இருந்து நேரடியாக உறிஞ்சப்படுகின்றன

முழுமையாக விழுங்கும் முறை உணவூட்டத்தில்  பல்வேறு நிலைகள் உள்ளன, அவை பெரும்பாலும் ஒரு உயிரினத்திற்குள்ளே (வயிறு மற்றும் குடல் போன்ற பகுதிகள்) தனித்தனி பாகங்களில் நடைபெறுகின்றன:
 உட்கொள்ளல்: இது விலங்குகளில்,  வாய் வழியாக மட்டுமே உணவு எடுத்துக் கொள்ளும் நிகழ்வை குறிப்பிடுகிறது. புரோட்டோசோவாவில், இந்நிகழ்வு பொதுவாக ஃபோகோசைட்டோசிஸ் எனப்படும் விழுங்கும் முறை மூலமாக நடைபெறுகிறது.
 செரித்தல்: உணவு துகள்கள் இயற்பியல் முறையில் மற்றும்  நொதிகள் மூலம் சிக்கலான கரிம மூலக்கூறுகள்  சிறிய, எளிமையான மூலக்கூறுகளாக சிதைக்கப்படுகின்றன.
 உறிஞ்சுதல் : உணவுப் பொருள்களிலுள்ள வேதிப்பொருள்களின் செயல்மிகு மற்றும் செயல்மிகா கடத்தலானது செரித்தலின் போது உணவிலிருந்து ஆற்றலானது உடல் அல்லது சைட்டோபிளாசத்தை சென்றடைகிறது
 உட்கிரகித்தல்;    உறிஞ்சப்ப்ட்ட மூலக்கூறுகள் வளர்சிதை மாற்றத்திற்கு பயன்படுகிறது .
 வெளியேற்றுதல் ; செரிமானம்   ஆகாத உணவுப்  பொருள்கள்   வெளியேற்றப்படும் நிகழ்வே கழிவுநீக்கம்  (மலம் ) எனப்படும்.

பார்வை நூல்கள் 

உயிரியல் தொடர்பான குறுங்கட்டுரைகள்
ஊட்டச்சத்து
வேலூர் மாவட்ட ஆசிரியர்கள் தொடங்கிய கட்டுரைகள்